Barnaheill - Save the Children vinna að því að bæta aðstæður barna í Norður - Úganda , en stríðsátök þar sl. 20 ár hafa haft mikil áhrif á líf tugþúsunda barna . Börnin hafa verið berskjölduð fyrir ofbeldi og misnotkun og fjöldi þeirra hefur misst af skólagöngu svo árum skiptir . Mörg barnanna hafa þurft að flýja heimili sín og hafa dvalið í flóttamannabúðum í fleiri ár . Eitt af því sem einkennir átökin í Norður-Úganda er að fjölda barna hefur verið rænt af uppreisnarhernum LRA ( Lord's Resistance Army ) og þau verið neydd í hermennsku . Barnaheill - Save the Children hafa starfað í Úganda frá árinu 1990 . Samtökin vinna m.a. að því að veita börnum vernd og menntun og að hjálpa barnahermönnum að aðlagast samfélagi sínu að nýju . Barnaheill í Úganda vinna náið með stjórnvöldum og heimamönnum við að byggja upp mennta - og heilbrigðiskerfi í norðurhluta landsins . Meðal langtímaverkefna Barnaheilla í Úganda er að veita 260.000 börnum á stríðshrjáðum svæðum landsins gæðamenntun fyrir árið 2010 . Verkefnið , sem hófst árið 2005 , er hluti af alþjóðaverkefni samtakanna " Bætum framtíð barna " ( e. Rewrite the Future ) Skólakerfið í Norður-Úganda hefur verið í molum vegna stríðsátakanna . Sem dæmi má nefna að árið 2004 voru 63% af skólum á svæðinu ekki lengur í notkun og u.þ.b. 500.000 börn sóttu skóla í miðstöðvum sem settar voru á fót fyrir börn flóttamanna . Hlutfall barna sem ljúka grunnmenntun er lágt eða allt að 26% . Um 46,8 % sex ára barna eru ekki innrituð í skóla og stórt hlutfall barna í öðrum aldurshópum sækja ekki skóla . Úttekt sem Barnaheill-Save the Children í Úganda og opinber starfshópur unnu í sameiningu á aðstæðum í norðurhluta landsins leiddi í ljós mikla vöntun á viðunandi kennsluaðstöðu og hæfum kennurum . Barnaheill á Íslandi vilja " bæta framtíð barna " í Norður - Úganda og styðja verkefni þar sem miðar að því að auka skólaaðgang og bæta gæði menntunar 35.000 barna í 20 skólum fram til ársins 2010 . Áhersla er lögð á að ná til barna sem ekki eru í skóla , að bæta kennsluaðferðir og kennsluumhverfi og að styðja yfirvöld í því að vernda börn á átakasvæðum gegn ofbeldi og misnotkun . Við stefnum á að leggja 15 milljónir á ári í þetta mikilvæga starf í þágu barna í Norður-Úganda . Við leitum eftir stuðningi þínum ! Hægt er að hringja í styrktarsíma Barnaheilla , 907 1900 og gjaldfærast þá 1.900 krónur á símareikning þinn Einnig er hægt að leggja